GiliGold/VAD_KnessetCorpus huggingface dataset:
רוני בר-און: ברשותך, מותר לי להוסיף את השעתיים עליהן דיברתי ביום שלישי לסוף סדר היום ביום שלישי?
רוני בר-און: אם כן, אנחנו מציעים כך: להאריך את ימי שני בשעתיים, את ימי שלישי בשעתיים, ואחת לחודש עד לפגרה – יום חמישי דיון בן שלוש שעות, כפי שיקבע יושב ראש הכנסת.
רוני בר-און: מי בעד ההמלצה הזאת?
רוני בר-און: הצבעה בעד ההמלצה – פה אחד ההמלצה נתקבלה.
רוני בר-און: אני קובע אפוא שההמלצה אושרה פה אחד.
רוני בר-און: אנחנו נעביר את הדברים.
רוני בר-און: נותר לנו ענין אחד בסעיף "שונות":
רוני בר-און: מודיענו חבר הכנסת איתן כבל כי חבר הכנסת סגן השר הרב מיכאל מלכיאור הפסיק לכהן מטבע הדברים כיושב ראש הוועדה לזכויות הילד.
רוני בר-און: אתה מודיע את זה כיושב ראש הסיעה וכממלא מקום יושב ראש הקואליציה?
איתן כבל: אני אומר זאת כיושב ראש סיעת עבודה, כי אני אמור לוותר על המקום הזה.
רוני בר-און: וזה על דעת יושב ראש הקואליציה.
איתן כבל: אני הוא מי שמוותר – זה בהסכמה.
רוני בר-און: במקומו יכהן חבר הכנסת רן כהן.
רוני בר-און: החילופין הללו הם במסגרת רוטציה מוסכמת בוועדה.
רוני בר-און: האם חבר הכנסת רן כהן חבר בוועדה לזכויות הילד?
רוני בר-און: אם הוא חבר, אני מציע שוועדת הכנסת תמליץ לוועדה לבחור אותו ליושב ראש במקום חבר הכנסת מלכיאור.
רוני בר-און: אם הוא איננו חבר בוועדה, אני מציע שהוא ימונה כחבר – סיעת מרצ-יחד תדאג לכך כמובן – ואז תכנס לתוקפה המלצתנו, ואז נבצע גם את החלופין.
רוני בר-און: מי בעד ההמלצה הזאת, ירים את ידו.
רוני בר-און: אני קובע אפוא שזוהי ההחלטה שקבלנו פה אחד.
רוני בר-און: אני פותח את ישיבת ועדת הכנסת, ישיבה מס' 211.
רוני בר-און: האם יש ערעורים על החלטת יושב-ראש הכנסת והסגנים שלא לאשר דחיפות הצעות לסדר היום?
אתי בן-יוסף: הם לא הגיעו.
רוני בר-און: אם כך, נעבור לבקשות חברי הכנסת ברונפמן ויאסינוב להעביר הצעת חוק הדרכים (שילוט) (תיקון שילוט דיגיטלי), התשס"ה-2005 (פ/2496) והצעת חוק הרשויות המקומיות (איסור שילוט באמצעות הקרנת סרטים), התשס"ג-2003 (פ/1130) מוועדת הפנים ואיכות הסביבה לדיון בוועדת הכלכלה.
רוני בר-און: מה אומר אדוני יושב-ראש הקואליציה?
גדעון סער: אני מתנגד לבקשה.
גדעון סער: היא נוגעת לרשויות המקומיות, ולכן היא צריכה להישאר בוועדת הפנים ואיכות הסביבה.
רוני בר-און: חברת הכנסת גלאון, את רוצה להסביר מה חושב דוקטור ברונפמן, אם את יכולה לרדת לעומק דעתו?
רוני בר-און: הוא רוצה להעביר את זה לוועדת הכלכלה.
רוני בר-און: הוא אומר שיש לו הצעה דומה.
זהבה גלאון: נכון, שאז נידונה בוועדת הכלכלה, וזה לא ממש עניין של רשויות, אלא יותר עניין של שילוט בדרכים.
גדעון סער: אבל ההצעה השנייה היא הצעה ממש של רשויות מקומיות.
גדעון סער: היא באה לקבוע נורמה לרשויות המקומיות.
רוני בר-און: Two wrongs do not make one right.
רוני בר-און: זה שטעינו פעם והעברנו את זה לוועדת הכלכלה, לא אומר שצריך להעביר את זה לשם שוב.
גדעון סער: אם יושבי-ראש ועדת הפנים ואיכות הסביבה וועדת הכלכלה יבואו אלינו עם הסכמה, אין לי בעיה, אבל אני לא בעד לשנות את זה בצורה הזאת.
זהבה גלאון: זה פתרון.
רוני בר-און: אם כך, לא ניגע בזה בשלב זה.
רוני בר-און: על פי הסכמה שבין יושבת ראש סיעת מרצ, שאחד המבקשים נמנה על סיעתה, ובין יושב ראש הקואליציה, חברי הכנסת ויושבי ראש הוועדות הנוגעות בעניין, יידברו ביניהם.
גדעון סער: הגיע יושב-ראש ועדת הפנים ואיכות הסביבה.
גדעון סער: חבר הכנסת מג'אדלה, התנגדתי להעביר את החוק מוועדתך, אלא אם זה יהיה בהסכמתך.
גאלב מג'אדלה: אני יכול להתבטא בנושא הזה, אדוני היושב ראש?
רוני בר-און: אתה רוצה לקלקל?
גדעון סער: אמרנו שתהיה הידברות, ומה שלא יהיה על דעתך, אני אתנגד מאוד.
גאלב מג'אדלה: זה מקובל עליי מאוד.
רוני בר-און: אני מציע שאתה תדבר עם חבר הכנסת אמנון כהן.
רוני בר-און: דברו ביניכם, ותבואו אליי עם איזו הצעה משותפת.
גאלב מג'אדלה: הנימוקים שלי הם כבדי משקל.
גאלב מג'אדלה: אני חושב שיושב ראש הקואליציה ביטא חלק מהם, ולכן זה מקובל עליי בשלב זה.
רוני בר-און: כל מה שמקובל עליך, מתקבל בברכה אצלנו.
רוני בר-און: חבר הכנסת יאסינוב, אתה יכול כמובן להיות מעורב בדיון הזה, מדובר על איזושהי הידברות בין יושב-ראש ועדת הכלכלה לבין יושב-ראש ועדת הפנים ואיכות הסביבה, שיבואו אלינו עם עניין מגובש.
יגאל יאסינוב: אני רק רוצה להוסיף משהו.
גדעון סער: אנחנו לא פותחים את זה לדיון.
גדעון סער: אם נפתח את זה לדיון, יהיו החלטות.
רוני בר-און: אם יגיעו להסכמה, למה לנו?
רוני בר-און: אם לא יגיעו להסכמה, הדיון ימוצה.
יגאל יאסינוב: אני לא דורש איזושהי ועדה ספציפית.
יגאל יאסינוב: הבקשה שלי היתה לאחד את זה לדיון מחדש.
רוני בר-און: מאה אחוז, אנחנו מבינים את זה.
רוני בר-און: אם כך, אנחנו משאירים את זה להידברות.
רוני בר-און: קביעת ועדה לדיון בהצעת חוק הביטוח הלאומי (תיקון מס' 79) (ועדה לעררים לעניין מצב תפקודי – הוראת שעה), התשס"ה-2004 (מ/149).
רוני בר-און: הנושא הבא הוא קביעת ועדה לדיון בהצעת חוק הביטוח הלאומי (תיקון מס' 79) (ועדה לעררים לעניין מצב תפקודי – הוראת שעה), התשס"ה-2004 של הממשלה (מ/149).
רוני בר-און: כפי שאמר לי יושב-ראש ועדת העבודה, הרווחה והבריאות, ההצעה של השר שטרית במליאה היתה להעביר את זה לוועדת העבודה, הרווחה והבריאות.
רוני בר-און: אני חושב שזאת ההצעה הנכונה והראויה.
רוני בר-און: מי בעד להעביר את הצעת החוק לדיון בוועדת העבודה, הרווחה והבריאות?
רוני בר-און: הצבעה בעד – כולם נגד – אין ההצעה להעביר את הדיון בהצעת חוק הביטוח הלאומי (תיקון מס' 79) (ועדה לעררים לעניין מצב תפקודי – הוראת שעה), התשס"ה-2004 (מ/149) נתקבלה.
רוני בר-און: פה אחד הוחלט שהדיון יועבר לוועדת העבודה, הרווחה והבריאות.
רוני בר-און: מינוי ועדות משותפות לעניין חוק ההסדרים
רוני בר-און: מינוי ועדות משותפות לעניין חוק ההסדרים: אחד - ועדה משותפת של ועדת הכספים וועדת הפנים ואיכות הסביבה, בראשות ועדת הכספים שתדון בסעיפים הבאים: פרק ה' – רשויות מקומיות – סעיפים 19 ו-20.
רוני בר-און: אדוני יושב-ראש הקואליציה, יש לך הצעה?
גדעון סער: אדוני היושב ראש, מדובר בוועדה המשותפת של ועדת הכספים וועדת הפנים ואיכות הסביבה, בראשות ועדת הכספים לדיון בסעיפים 19 ו-20.
גדעון סער: אולי קודם אסביר את העיקרון בפתח הדברים, כי הוא חל על כל שלוש הוועדות המוצעות: שיהיה בו ייצוג לכל הסיעות החל מגודל של חמישה או שישה מנדטים ומעלה בכל אחת מהוועדות הללו.
גדעון סער: ההצעה היא כדלקמן: נציגיה של ועדת הכספים: חברי הכנסת ליצמן, דניאל בנללולו, רוחמה אברהם, דני יתום, יולי תמיר, נציג מרצ שאני מניח שיהיה חיים אורון ונציג המפד"ל.
גדעון סער: נציגיה של ועדת הפנים: חברי הכנסת גאלב מג'אדלה, אהוד יתום, לאה נס, מיכאל גורלובסקי, חמי דורון, נציג ש"ס ונציג האיחוד הלאומי.
גדעון סער: מדובר ב-14 חברים, שבעה מכל ועדה.
רוני בר-און: האם אנחנו יכולים להודיע במליאה בשם סיעות או שצריך שמות?
רוני בר-און: הצבעה בעד – כולם נגד – אין ההצעה להרכב הוועדה המשותפת של ועדת הכספים וועדת הפנים ואיכות הסביבה בראשות ועדת הכספים נתקבלה.
רוני בר-און: פה אחד אישרנו את הוועדה הזאת.
רוני בר-און: שניים – הוועדה הבאה היא ועדה משותפת של ועדת הכספים וועדת הכלכלה, בראשות ועדת הכספים, אשר תדון בסעיפים הבאים בפרק ט' – תקשורת - סעיפים 41, 42 ו-43.
רוני בר-און: בבקשה, מה הצעתך, אדוני יושב-ראש הקואליציה?
גדעון סער: אדוני היושב ראש, מנציגי ועדת הכספים: חברי הכנסת יעקב ליצמן, דני יתום, אלי אפללו, איוב קרא, אהוד רצאבי ונציג המפד"ל.
גדעון סער: הגעתי לשישה חברי כנסת, אז אני אוסיף את אברהם בייגה שוחט.
גדעון סער: נציגי ועדת הכלכלה: אמנון כהן, איתן כבל, גלעד ארדן, משה כחלון, גילה גמליאל, אילן ליבוביץ ונציג האיחוד הלאומי.
זהבה גלאון: מה עם נציג של יחד?
גדעון סער: נציג יחד יהיה במקום חבר הכנסת אברהם בייגה שוחט.
רוני בר-און: מי בעד אישור הרכב הוועדה הזאת?
רוני בר-און: הצבעה בעד – כולם נגד – אין ההצעה להרכב הוועדה המשותפת של ועדת הכספים וועדת הכלכלה בראשות ועדת הכספים נתקבלה.
רוני בר-און: אם כך, אישרנו גם את ההרכב הזה.
רוני בר-און: שלוש – הוועדה הבאה היא הוועדה המשותפת של ועדת הכספים וועדת החינוך, התרבות והספורט, בראשות ועדת הכספים, אשר תדון בסעיף הבא בפרק י"ג - פרק שונות - סעיף 54.
רוני בר-און: האם אתה זוכר מה זה סעיף 54?
גדעון סער: זה הנושא של המכללות.
רוני בר-און: סעיף 54 עוסק בדין תואר של מוסד בעל רשיון, חוק המועצה להשכלה גבוהה.
רוני בר-און: מה הוא, אפוא, הרכב הוועדה שאתה מציע, אדוני יושב-ראש הקואליציה?
גדעון סער: מוצע הרכב הוועדה הבא: מטעם ועדת הכספים, חברי הכנסת יעקב ליצמן, דני יתום, אברהם בייגה שוחט, רוני בריזון, חיים כץ, נציג ש"ס ונציג מרצ.
גדעון סער: נציגי ועדת החינוך, התרבות והספורט: גלעד ארדן, ענבל גבריאלי, יולי תמיר, מגלי והבה, מלי פולישוק-בלוך, נציג האיחוד הלאומי ונציג המפד"ל.
רוני בר-און: מי בעד ההרכב של הוועדה האחרונה?
רוני בר-און: הצבעה בעד –כולם נגד – אין ההצעה להרכב הוועדה המשותפת של ועדת הכספים וועדת החינוך, התרבות והספורט בראשות ועדת הכספים נתקבלה.
רוני בר-און: תודה רבה, אישרנו גם את ההרכב הזה.
רוני בר-און: אני מתכבד לפתוח את ישיבת ועדת הכנסת מס' 212.
רוני בר-און: על סדר היום יש לנו מספר לא מבוטל של עניינים.
רוני בר-און: ראשית לכל, סיעת המפד"ל - האיחוד הלאומי וש"ס הגישו הצעות להביע אי-אמון בממשלה.
רוני בר-און: הצעה ראשונה היא של המפד"ל והאיחוד הלאומי - המועמד להרכיב את הממשלה הינו חבר הכנסת זבולון אורלב, ועניינה הוא החלטת ראש הממשלה ושר הביטחון שלא להאריך את כהונתו של הרמטכ"ל משה יעלון.
רוני בר-און: ההצעה השנייה היא של ש"ס - המועמד להרכיב את הממשלה הינו חבר הכנסת אלי ישי, כאשר הנושא הוא המדיניות הכלכלית של הממשלה בנושא המשכנתאות.
רוני בר-און: ההצעות ידונו היום, יום שני, י"ב באדר א' התשס"ה, 21 בפברואר 2005.
רוני בר-און: אני מציע דיון משולב בשתי ההצעות: 10 דקות לכל מציע, 10 דקות לליכוד, 5 דקות לעבודה, 5 דקות לשינוי, ו-3 דקות לכל יתר סיעות הבית.
רוני בר-און: ה צ ב ע ה בעד - רוב נגד - אין נמנעים - אין ההצעה למסגרת דיון משולב בהצעות האי-אמון: 10 דקות לכל מציע, 10 דקות לליכוד, 5 דקות לעבודה, 5 דקות לשינוי, 3 דקות לכל יתר סיעות הבית, נתקבלה.
רוני בר-און: פה אחד, נקבע אפוא כי זהו סדר הדיון.
רוני בר-און: בקשת חבר הכנסת רן כהן להעברת הצעת חוק-יסוד: מבקר המדינה (תיקון - העברה מכהונה) (פ/2408), מוועדת החוקה, חוק ומשפט לוועדה לענייני ביקורת המדינה
רוני בר-און: מכאן לסדר היום כפי שפורסם.
רוני בר-און: הנושא הראשון הוא בקשת חבר הכנסת רן כהן להעברת חוק-יסוד: מבקר המדינה (תיקון - העברה מכהונה)(פ/2408) - המטופל כבר בוועדת החוקה, חוק ומשפט - לוועדה לענייני ביקורת המדינה.
רן כהן: נכון לעיתוי כתיבת המכתב, כך היו הדברים.
רוני בר-און: אני אומנם חס וחלילה לא חושד אף פעם - בוודאי לא בכשרים, בוודאי לא בכשר בד"ץ כמוך - אבל סדר העניינים הרגיל הוא שבבקשה מהסוג הזה שנוגעת לשני ראשי ועדה, אני מבקש את ההתייחסות, וחבר הכנסת מיכאל איתן, יושב-ראש ועדת חוקה, חוק ומשפט, לא ממש מסכים עם האמירה שלך שזה בתיאום עמו.
רן כהן: אדוני היושב-ראש, חברי הוועדה, הצעת החוק הזאת, עניינה הוא תיקון שבעיקרו של דבר הוא טכני אומנם, אבל יש לו משמעות עמוקה מאוד - שמבקר המדינה יכול להיות היום מודח מתפקידו ברוב כמעט מקרי של מספר חברי כנסת כנגד מספר אחר, משום טעות של הניסוח בחוק היסוד.
רן כהן: באופן טבעי, מליאת הכנסת - משום שזה חוק-יסוד - העבירה זאת לוועדת החוקה, חוק ומשפט כיוון שהיא זו שעוסקת בחוקי יסוד, למרות שבאופן רגיל כל הנושאים שנוגעים לחוק מבקר המדינה, הוועדה לענייני ביקורת המדינה היא שעוסקת בהם.
רוני בר-און: זה לא חוק שנוגע למבקר המדינה; זה חוק שנוגע לקונסטיטוציה, למינוי.
רוני בר-און: זה מה שנקרא, במעטפת של ענייני ביקורת המדינה.
רן כהן: נכון, ולכן זה עבר בצדק לוועדת החוקה, חוק ומשפט.
רן כהן: אלא שידוע לי - ובכך באתי בדברים עם חבר הכנסת מיכאל איתן - שוועדת חוקה חוק ומשפט לא אמורה לגשת לטיפול בחוק הזה בזמן הקרוב - גם בגלל העומס הרב שבו היא נמצאת אבל גם בגלל החלטה של הוועדה לעסוק בחוקי היסוד מתישהו בעתיד.
רוני בר-און: תיכף נשמע אותו בעניין הזה.
רוני בר-און: אני רק חייב לתקן בטיעון שלך טענה אחת.
רוני בר-און: אתה אומנם הנחת את החוק בסוף יוני, אבל הדיון המוקדם היה רק ב-8 בדצמבר, כך שמבחינת ההתנהלות של ועדת החוקה, עוד לא מונח לפתחה שום אשם של התמהמהות.
רן כהן: אני גם לא טענתי את זה, שלא יהיו אי-הבנות.
רן כהן: אני לא טוען לאחור שזה מחכה חצי שנה, וכו'.
רן כהן: הדבר שמדאיג אותי הוא לגבי השאלה מתי זה יבוא בעתיד.
רוני בר-און: אז בואו נשמע את יושב-ראש ועדת החוקה, אני מניח שהאמירה שלו תפיס את דעתך וגם את דעתי.
רן כהן: ברשותך, רק שלא יהיו פה אי-הבנות.
רן כהן: אני כתבתי את המכתב לאחר שדיברתי עם חבר הכנסת מיכאל איתן.
רוני בר-און: ברור לנו לחלוטין שזו רק איזושהי אי-הבנה ביניכם.
מיכאל איתן: ראשית, אין כאן שום בעיה בין-אישית ביני לבין חבר הכנסת רן כהן.
מיכאל איתן: רציתי מאוד ללכת לקראתו, ואני אפילו הצעתי לו שאולי הוא יעביר את זה לוועדה לענייני ביקורת המדינה, אבל לאחר מכן העירה לי היועצת המשפטית של הוועדה שאנחנו לא יכולים להסכים לכך מבחינת התוכן.
רוני בר-און: אני מוכרח לומר שגם לי זה קפץ.
מיכאל איתן: אני השתכנעתי שהיא צודקת.
מיכאל איתן: אני מבקש להגיד שאני גם הבטחתי וכתבתי שאם אנחנו לא נצליח לגבש את העברת כל המכלול במסגרת מסמך חוקתי למליאה - אנחנו נעביר את זה בחקיקה נפרדת.
רוני בר-און: אל"ף, זה נכון במובן הזה שזה לא מונח על סדר היום הציבורי.
רוני בר-און: בי"ת, רציתי לשאול - אולי מישהו יכול להשכיל אותי - זוכרים מתי בוחרים מבקר מדינה, שבים וצריכים לבחור מבקר מדינה?
רוני בר-און: האם זה השנה או בשנה הבאה?
רוני בר-און: דומני שזה השנה.
רן כהן: נדמה לי בשנה הבאה.
רוני בר-און: זאת אומרת, מן הראוי בוודאי שהחוק הזה יעבור לפני תהליך הבחירה המחודש של מבקר המדינה.
מיכאל איתן: אני הבטחתי שאם לא נגיע עד הקיץ - - -
רוני בר-און: חבר הכנסת רן כהן, האם אתה מוכן לתת לזה עוד צ'אנס בוועדת החוקה?
רן כהן: יש לנו התחייבות, חבר הכנסת מיכאל איתן הוא איש אמין, אין לי שום בעיה.
רוני בר-און: אני יכול לסכם את העמדה כך שכרגע אתה לא עומד על הבקשה שלך - אנחנו לא דוחים אותה כמובן.
מיכאל איתן: ההתחייבות שלי בתוקף, כפי שהיא מופיעה.
רוני בר-און: חבר הכנסת רן כהן, אז אתה בשלב זה מקפיא את הבקשה שלך.
רן כהן: ג.
רן כהן: קביעת ועדות לדיון בסעיפים 34, 36 ו-60 להצעת חוק המדיניות הכלכלית לשנת הכספים 2005 (תיקוני חקיקה), התשס"ה-2005
רוני בר-און: הנושא הבא הוא קביעת ועדות לדיון בסעיפים 34, 36 ו-60 להצעת חוק המדיניות הכלכלית לשנת הכספים 2005 (תיקוני חקיקה), התשס"ה-2005.
רוני בר-און: שני הנושאים הראשונים מופיעים בפרק ח': בריאות, והנושא השלישי מופיע בפרק י"ג: שונות.
רוני בר-און: עמדת משרד התמ"ת - שבשעתו, בגלל עניינים שונים ומשונים שאין המקום להזכירם כאן- משרד התמ"ת מבקש להעביר את הנושא לטיפולה של ועדת הכספים.
רשף חן: באיזה נימוק?
רוני בר-און: בנימוק שזה המקום הראוי והמתאים לטפל בו, זה המקום שבו משרד התמ"ת מבקש לטפל בעניין הזה.
רשף חן: זה ועדת כלכלה, אני מבין.
רוני בר-און: אתה חושב ועדת כלכלה - זה לגיטימי לחשוב כך, זה לגיטימי לחשוב אחרת.
רוני בר-און: מה ההצעה שלך, חבר הכנסת רשף חן?
רוני בר-און: ועדת הכלכלה?
רשף חן: ועדת העבודה והרווחה.
רוני בר-און: חוץ מוועדת הכספים או ועדת העבודה והרווחה, האם יש הצעה נוספת?
רוני בר-און: סעיף 34 - למעט 34(1), וסעיף 35 - הוחלט להעביר לוועדת העבודה והרווחה.
רוני בר-און: עכשיו אנחנו מדברים רק על עניין ההגנה על מידע סודי אגב רישום רפואי, זאת אומרת כל מה שנשאר מאותה העברה שעשינו.
רוני בר-און: הוחלט להעביר לוועדת הכספים.
קריאה: היתה טעות בפעם הקודמת.
רוני בר-און: מה היתה הטעות בפעם הקודמת?
רוני בר-און: כל זה טוב אחרי ההרצאה שלי.
רוני בר-און: האם אי אפשר לבוא לפני ההרצאה ולהסביר, כדי שאני אציג זאת לוועדה?
רוני בר-און: עכשיו צריך להתחיל הכל מחדש.
שגית אפיק: בפעם הקודמת הוצבע על סעיף 34(2) שעוסק בהגנה על מידע סודי שנמסר אגב רישום תכשיר רפואי, הוחלט להעביר אותו לוועדת העבודה, הרווחה והבריאות.
שגית אפיק: בפעם הקודמת הוחלט להעביר את סעיף 35 - שעוסק בתחילה של סעיף 34(2), שזה התיקון לפקודה.
רוני בר-און: הבנתי, הטעות היא טכנית לחלוטין.
רוני בר-און: סעיף 34(1) - עניינו הנפקת תרופה בלא מרשם, ולגביו לא היו חילוקי דעות שהוא עובר לוועדת עבודה ורווחה.
רוני בר-און: אגב המהירות שעבדנו בה, העברנו גם את סעיף 35, שעניינו מועד התחולה של סעיף 34(2), שעליו הצבענו ברגע זה.
גדעון סער: הזיקה של מועד התחולה היא לפרק שעכשיו העברנו?
רוני בר-און: בוודאי, שאלמלא כן לא היה צריך לתקן מאומה.
רוני בר-און: נגד - 3
רוני בר-און: הבקשה להחזרת סעיף 35 לוועדת הכספים נתקבלה.
רוני בר-און: באותו רוב, החזרנו גם את סעיף 35 לוועדת הכספים.
רוני בר-און: אני מאוד מודה לך ומבקש בפעם הבאה לעשות את זה בזמן.
גדעון סער: אדוני היושב-ראש, אני אומר בסוגריים שהנושא הזה - יש לגביו מחויבות בהסכם הקואליציוני שלא לקדמו בטרם יתקיים דיון נוסף בממשלה בהרכבה החדש, ואנחנו נעמוד גם בהתחייבות הזאת בהידברות מול יושב-ראש ועדת הכספים.
רוני בר-און: השאלה היא באיזה מחסן זה ישכב - במחסן שלי או במחסן של ועדה אחרת?
גדעון סער: אני חושב שנעביר את זה לוועדת הכספים ונאמר את ההתניה, דהיינו שהנושא הזה בשלב זה לא יקודם בטרם יתקיים דיון בממשלה.
רוני בר-און: האם אתה נוטל על עצמך את המחויבות הזאת?
גדעון סער: כן, גם בנושא הקודם צריך להגיד את זה.
רוני בר-און: מרגע שזה יצא משליטתי, אני לא יודע להתחייב לגורמים קואליציוניים, שאיש לא יעשה שבת לעצמו.
גדעון סער: זה עלי.
זהבה גלאון: מדוע זה קשור לוועדת הכספים ולא לוועדת העבודה והרווחה, אני לא מבינה את זה.
רוני בר-און: כי זה ענייני כסף.
זהבה גלאון: לא, זה לא ענייני כסף.
זהבה גלאון: זה ענייני בריאות.
זהבה גלאון: קופות חולים זה ענייני בריאות, זה לא רק ענייני כסף.
זהבה גלאון: יש כאן היבטים יותר רחבים.
רוני בר-און: אתם רוצים להרחיב - בבקשה, אני אתן להרחיב.
רשף חן: הסוגיה פה היא השאלה איך החוק הזה ישפיע על התפקוד של קופות חולים אחרות - לא בשאלה של כסף, אלא בשאלה של היכולת שלהן לתת שירותי בריאות, וזו השאלה המרכזית.
רשף חן: זה ממש מעשה חסר אחריות אפילו לחשוב להעביר נושא כל כך חשוב - שנוגע בצורה כל כך יסודית בבריאות של אזרחי מדינת ישראל - להעביר אותו במסגרת חוק ההסדרים בכלל, ובוועדת הכספים בפרט.
רשף חן: אני ממש מבקש שתחשבו על זה שוב.
רוני בר-און: אני רוצה לאחד את העילות.
רוני בר-און: אתם זוכרים - דנו באיחוד העילה בחוק "פינוי-פיצוי" - אז קודם ידברו אלה שחושבים שזה צריך לעבור לא לוועדת הכספים.
זבולון אורלב: יש בפנינו הנייר הזה.
זבולון אורלב: מי הכין אותו?
זבולון אורלב: כלומר, הלשכה המשפטית סבורה שהוועדה המוסמכת על-פי התקנון זאת הוועדה הזאת.
זבולון אורלב: אני חושב שצריכים סיבות טובות כדי לדרוס את התקנון.
רוני בר-און: הסיבות הטובות שלנו בדרך כלל הן הרוב בוועדה.
זבולון אורלב: זאת הסיבה היחידה.
רוני בר-און: לא היחידה אמרתי, אבל טובה.
רוני בר-און: סליחה, זה לא הובן.
רוני בר-און: לא בוועדת הכספים שיש לנו רוב, אלא הרוב בוועדת הכנסת זו סיבה טובה.
זבולון אורלב: אני מציע לך, אדוני היושב-ראש, לא בחיפזון להתעלם לגמרי ממה שאומרת לשכה משפטית לגבי הוועדה המוסמכת, כי אחרי כן זה פועל לכל הכיוונים.
זבולון אורלב: היום יש רוב כזה, מחר יש רוב אחר.
זבולון אורלב: אני מציע גם לחברי הכנסת.
זהבה גלאון: תגיד, אתה לא בקואליציה עם שאול יהלום?
זבולון אורלב: צריכים סיבות מיוחדות כדי לחרוג מהתקנון.
זבולון אורלב: בינתיים לא נשמעה פה שום סיבה מלבד זה שאומרים שיש רוב.
רוני בר-און: אני מוכרח לומר, חבר הכנסת זבולון אורלב - שאני מאוד מכבד את דעתך - אבל אנחנו עשינו את זה יותר מפעם אחת, ולא פעם אפילו בהשתתפות של חבר המפד"ל בוועדה הזאת.
גדעון סער: אני אסביר את זה בצורה מאוד מפורטת, אם היושב-ראש יתן לי.
רוני בר-און: אמרתי שאנחנו נרכז את העמדות.
רוני בר-און: עוד עמדה בעד ועדת העבודה, הרווחה והבריאות.
רוני בר-און: בבקשה, חברת הכנסת גלאון, אחריה חבר הכנסת יתום ויקנח יושב-ראש הקואליציה.
זהבה גלאון: אדוני היושב-ראש, בכל הכבוד לשיקולים והסכמים קואליציוניים, קודם כל זה לא מחייב אותי.
אברהם פורז: למה, אתם לא תומכים בקואליציה?
זהבה גלאון: לא, אנחנו לא תומכים בקואליציה.
זהבה גלאון: אנחנו נקודתיים, תומכים באופן נקודתי בנושאים מסוימים.
זהבה גלאון: זה נושא שקשור לחוק ביטוח בריאות ממלכתי, זה לא נושא שקשור לכספים, וההצטמצמות כאן רק בענייני כספים מדאיגה אותי.
זהבה גלאון: זה אומר שיש מישהו שרוצה לפגוע בזכויותיו של המבוטח.
גדעון סער: על דרך הכנסת תחרות?
זהבה גלאון: יש מספיק קופות.
זהבה גלאון: ולכן, זה צריך להישאר בוועדת העבודה והרווחה.
דני יתום: אני חושב שאנשים מערבבים כאן בין דברים.
דני יתום: יושב-ראש הקואליציה, גדעון סער, לא אמר שיש הסכם קואליציוני שלפיו זה יהיה דווקא בוועדת הכספים.
דני יתום: זה לא נובע מתוך ההסכם הקואליציוני.
דני יתום: מה שנובע מתוך ההסכם הקואליציוני זה שבשלב זה זה לא יידון.
זהבה גלאון: לא, זה לא ברור.
דני יתום: כי חברת הכנסת גלאון העלתה משהו אחר.
רוני בר-און: אם הטעם היה לעכב את הדיון עד שתתברר המחלוקת בין מרכיבי הקואליציה, היו משאירים את זה פה.
זהבה גלאון: זה לא היה הרושם מדבריו של יושב-ראש הקואליציה.
דני יתום: העניין הזה לא רלוונטי לדיון.
דני יתום: מה שרלוונטי לדיון זה באמת באיזו משתי הוועדות הנושא הזה יידון.
אברהם פורז: אז בואו נבטל את כל הוועדות, נשאיר רק את ועדת הכספים.
דני יתום: אני אומר זאת מכיוון שגם כאשר מדברים על אופי השירות שיינתן - בהינתן קופה חמישית או בהיעדר קופה חמישית – יהיה קשור לתחרות קשה מאוד של הקופות השונות על כיסו ועל בריאותו של הציבור, ולכן זה צריך להידון דווקא במקרה הזה בוועדת הכספים, שם ניתן יהיה לראות את ההשלכה הכוללת, המלאה, של הקמה או אי-הקמה של קופה חמישית על בריאותו של הציבור.
גדעון סער: אדוני היושב-ראש, אני איאלץ להיכנס קצת לפירוט כי שמעתי את הערות חברי באופוזיציה, ונדמה לי שהם לא כל כך הבינו את הנושא, לפחות את עמדתנו.
גדעון סער: שנית, צריך להבין – מהלכים קסמים במילה הזאת קופת חולים.
גדעון סער: שומעים "חולים", מייד ועדת העבודה, הרווחה והבריאות, אבל אני רוצה לומר כמה דברים לוועדה.
זהבה גלאון: זה הבראה?
גדעון סער: קודם כל תקשיבי, כי את הרי אמרת שיקולים של בריאות הציבור – אמרת באופן כללי אבל לא פירטת, כך שאנחנו לא יודעים מהם השיקולים המעורפלים האלה של בריאות הציבור שאליהם התייחסת, אבל אני מציג מדוע תוכניות הבראה שנוגעות לקופות חולים נדונות בוועדת הכספים.
זהבה גלאון: הלשכה המשפטית לא מבינה את זה?
גדעון סער: הרי תמיד בלשכה המשפטית של הכנסת אומרים – הסמכות היא של חברי הכנסת, הסמכות היא של הוועדה, להכריע, והם באים ואומרים עמדה לכאורית כזאת או אחרת לפי התיקון לחוק אשר אותו מבקשים לתקן באופן כללי.
גדעון סער: ומותר גם לנו לחלוק, אלא אם כן כפי שאני תמיד אומר, במקרה אחד אשר בו הלשכה המשפטית באה ואומרת: את זה אסור לכם לעשות, וזה לא המקרה.
אברהם פורז: אדוני היושב-ראש, צריך לומר את האמת, והאמת היא זאת שהקואליציה – ולא רק זאת, תמיד, קואליציות לדורותיהן – השתדלו חוקים בעייתיים לא להעביר לוועדה בראשות איש אופוזיציה, מתוך החשש שכאשר זה מגיע לוועדה בראשות איש אופוזיציה זה נתקע, או שהוועדה הולכת במסלול שבו היא לא מחויבת לאף אחד.
גדעון סער: זה בגלל שיצאת מהממשלה.
אברהם פורז: אני מבין שרוצים להעביר לוועדה בראשות איש הקואליציה, אבל האם יהדות התורה היא באמת בקואליציה?
אברהם פורז: ראיתי את ההצבעה שלהם בעניין "פינוי-פיצוי", אז למה אתם מתעקשים בכלל?
רוני בר-און: הדיון תם, עוברים להצבעה.
רוני בר-און: מי בעד להעביר לוועדת הכספים ומי בעד להעביר לוועדת העבודה והרווחה?
רוני בר-און: מי בעד העברה לוועדת העבודה, הרווחה והבריאות?
רוני בר-און: בעד דיון בוועדת העבודה, הרווחה והבריאות – 4
רוני בר-און: 8 בעד ועדת הכספים, 4 בעד ועדת העבודה, הרווחה והבריאות.
רוני בר-און: סעיף 36(1), (3) עד
רוני בר-און: הנושא הבא הוא מפרק י"ג סעיף 60, חוק ההגבלים העסקיים, שעניינו משהו שקשור בחקלאות.
רוני בר-און: עמדת הקואליציה.
גדעון סער: אדוני היושב-ראש, ברשותך, אם נוכל לדחות למחר את סעיף 60, שכן לאחר ששוחחתי אתמול עם שר החקלאות הנוגע בדבר, ומאחר שההידברות הזאת לא מיצתה את עצמה, אני מבקש לקיים את ההצבעה מחר.
רוני בר-און: אין התנגדות, נדון בכך מחר.
ובהצעות לסדר-היום: הצעת חוק המקרקעין (תיקון – שיעורו של חלק מוצמד ברכוש המשותף), התשס"ג-2003-
רוני בר-און: הנושא הבא הוא קביעת ועדות לדיון בהצעות חוק ובהצעות לסדר-היום.
רוני בר-און: הצעת חוק המקרקעין (תיקון – שיעורו של חלק מוצמד ברכוש המשותף), התשס"ג-2003, של חבר הכנסת חמי דורון וקבוצת חברי הכנסת (פ/913).
אברהם פורז: חוק המקרקעין נדון בוועדת חוקה.
רוני בר-און: נשמעה הצעה להעביר את הצעת החוק לוועדת הכלכלה.
רוני בר-און: מי ביקש ועדת הכלכלה?
גדעון סער: חוק המקרקעין תמיד נדון בוועדת החוקה.
רוני בר-און: אף מילה אין בעניין הזה.
רוני בר-און: מה אתם רוצים?
קריאות: חוקה.
רוני בר-און: האם יש עמדות אחרות?
רוני בר-און: מי בעד להעביר את הצעת החוק לוועדת החוקה, ירים את ידו.
רוני בר-און: בעד העברת הצעת החוק לוועדת חוקה, חוק ומשפט – רוב
רוני בר-און: הצעת חוק המקרקעין (תיקון – שיעורו של חלק מוצמד ברכוש המשותף), התשס"ג-2003, של חבר הכנסת חמי דורון וקבוצת חברי הכנסת, עוברת לדיון בוועדת החוקה, חוק ומשפט.
רוני בר-און: של חברי הכנסת יורי שטרן, מיכאל נודלמן ואריה אלדד (פ/442)
רוני בר-און: התשס"ג-2003 – של חברי הכנסת יורי שטרן, מיכאל נודלמן ואריה אלדד (פ/442).
גדעון סער: ביוזמת המציע, אני שוחחתי עם חבר הכנסת שטרן.
רוני בר-און: ביוזמת איזה מציע?
גדעון סער: ביוזמת חבר הכנסת שטרן, אשר התקשר עימדי לפני שעה קלה.
גדעון סער: כזכור, הוא העביר בקריאה הטרומית את הצעת החוק בתמיכת הממשלה, בתנאי שהנושא יהיה מתואם.
גדעון סער: אני מציע, אדוני, לא להכריע בסוגיה הזאת היום.
רוני בר-און: ממתי הדיון הזה?
גדעון סער: סוכם שתהיה ישיבה עם משרד האוצר.
גדעון סער: אחריה אנחנו נדע האם יש הסכמה או אין הסכמה.
גדעון סער: אם אין הסכמה – ממילא נריב גם על הוועדה; אם יש הסכמה – לא נריב על שום דבר.
רוני בר-און: אני נתבקשתי להביא את זה לדיון בוועדה, וחבל שהדברים האלה לא מתבררים קודם.
גדעון סער: אדוני, הוא פנה לפני חצי שעה.
גדעון סער: הוא רצה לשכנע אותי, הוא לא הצליח לשכנע אותי, אז הסכמנו שלא להסכים ולדחות את אי-ההסכמה.
רוני בר-און: אם כך, לא נדון בזה עכשיו.
רוני בר-און: בפעם הבאה אני לא אביא את זה עד שלא תהיה הסכמת האוצר – יהיה אשר יהיה.
רוני בר-און: תמסרי את זה לחבר הכנסת יורי שטרן, שבצד אחד מנדנד לי: תביא את זה מהר.
רוני בר-און: הקטע הזה ללכת או לאבא או לאמא – במשפחה שלי נגמר.
רוני בר-און: אצלי מקבלים תשובה מאחד ההורים, וזאת תשובה שמחייבת גם את ההורה השני.
גדעון סער: אדוני היושב-ראש, דווקא כאן כשחבר הכנסת יורי שטרן גילה פרגמטיות, זה לא דבר שקורה כל יום – היה צריך לשבח את זה.
גדעון סער: של חבר הכנסת יעקב מרגי (פ/1696)
רוני בר-און: הנושא הבא הוא הצעת חוק להגבלת שכר הבכירים במשק, התשס"ד-2003, של חבר הכנסת יעקב מרגי (פ/1696).
גדעון סער: תומכים בהצעת המציע.
רוני בר-און: בעד דיון בוועדת הכספים – רוב
רוני בר-און: בעד דיון בוועדת העבודה, הרווחה והבריאות – אין
רוני בר-און: פה אחד, הוחלט להעביר את הצעת חוק להגבלת שכר בכירים במשק, התשס"ד-2003, של חבר הכנסת יעקב מרגי, לוועדת הכספים.
רוני בר-און: הצעה לסדר-היום בנושא: "מדיניות ישראל כלפי תושבי מזרח ירושלים לאחר הקמת הגדר", של חבר הכנסת עזמי בשארה (5990)
רוני בר-און: ההצעה הבאה היא הצעה לסדר-היום בנושא: מדיניות ישראל כלפי תושבי מזרח ירושלים לאחר הקמת הגדר, של חבר הכנסת עזמי בשארה.
רשף חן: אני חושב שיש אירוניה רבה מאוד בהצעות האלה.
גדעון סער: אני תומך בעמדת סגן שר הביטחון.
מיכאל גורלובסקי: האם אפשר להעביר את זה לוועדת הכספים?
רוני בר-און: אם תציע ויהיה לזה רוב – נעביר את זה לוועדת הכספים.
רוני בר-און: האם אתה רוצה להעביר לוועדת הכספים?
רוני בר-און: יש שלוש הצעות: ועדת כספים, ועדת הפנים וועדת החוץ והביטחון.
רוני בר-און: מי בעד דיון בוועדת הפנים, ירים את ידו.
רוני בר-און: בעד דיון בוועדת הפנים ואיכות הסביבה – 2